Wat is jou “Love Language”? | Die Pienk Zuit
Wat is jou “Love Language”?	Posted by minellipienk under Uncategorized  Comments In Gary Chapman se boek “The five love languages” beweer hy dat daar 5 primêre liefdestale is en om ‘n gelukkige huwelik/verhouding te hê moet jy leer wat jou en jou lewensmaat se liefdestaal is en dan ook hoe om dit te “praat”.
Die vyf tale is: Woorde van bevestiging/”Affirmation”: Dit beteken basies verbale komplimente, bemoedigende woorde, nederige woorde, liefdes woorde.
Kwaliteit tyd: Saam tyd spandeer. Kwaliteit gesprekke en kwaliteit aktiwiteite
Ontvang van geskenke: Miskien voel dit vir jou of die persoon vir jou lief is as hy/sy vir jou geskenke gee (klein of groot)
Dade van diensbaarheid : Dit is fisiese take soos die vullis uit vat, kar laat diens ens.
Fisiese aanraking: Spreek vir dit self. Soentjie, drukkies …
So jy moet nou gaan sit en dink wanneer voel jy die meeste dat die persoon in jou lewe vir jou lief is? As hy wat van die bogenoemde doen. Om jou ook te help om jou liefdestaal te identifiseer kan jy probeer dink aan hoe jy liefde wys, wat jy die meeste doen en dan is dit baie keer jou liefdes taal. Of wat maak jou die kwaadste/seerste as die persoon dit nie vir jou doen nie.
Dan is die uitdaging om jou lewensmaat se liefdestaal te identifiseer en dit te praat. Dit help nie jy bring vir jou vrou blomme, maar sy wil net graag hê jy moet die bed opmaak en skottelgoed was nie. Of sy kook vir jou ‘n lekker ete, maar jy wil net hê sy moet bietjie vir jou vertel hoe wonderlike man jy is nie.
Chapman is ook ‘n huweliksberader en vertel baie mooi stories in sy boek van hoe huwelike gered is deurdat mense net geleer het om mekaar se liefdestale te praat.
So dink biejtie wat is jou liefestaal en wat is jou lewensmaat sin en hoe kan julle mekaar sin leer praat!
22 Responses to “Wat is jou “Love Language”?”
Pienk Zuit Says:	Maart 26, 2007 at 11:53 Ek moet sê, daardie boek maak nogal sin. Is daar nie ‘n opsie vir sport nie?🙂
Reply	minellipienk Says:	Maart 26, 2007 at 12:02 PZ, daar is seker ‘n hele paar wat onder sport kan val soos kwaliteit tyd, saam sport doen of kyk en dan seker ook fisiese aanraking…
Reply	freddy Says:	Maart 26, 2007 at 12:20 Of: “Sjoe, liefie, jy lyk wonderlik wanneer jy sport kyk. Kan ek voel hoe jou lyfie voel wanneer jy so vasgenael voor die TV sit? Wag, kom ek bring jou gunsteling-bier terwyl die sport aan die gang is, Skattebol.”
Reply	Minelli Says:	Maart 26, 2007 at 12:29 Ha! Ha! Ha!(daar laat jy my nou lelik lag) Dit klink vir my soos PZ se absolute droom, se grootste fantasie. Sy sportspan moet net wen ook. Sy vroutjie maak dan ook sommer seker sy cover al die love languages.
Reply	maeree Says:	Maart 26, 2007 at 13:09 snap! ek wou juis hieroor blog!
ek vermoed egter dat die liefdestaal waarmee mens liefde wys en die een waarmee jy liefde wil ontvang, nie noodwendig dieselfde hoef te wees nie.
Reply	minellipienk Says:	Maart 26, 2007 at 13:30 Nee, definitief nie. Dis wel vir sommige mense ‘n manier om te probeer vasstel wat jou liefdestaal is. Die liefdestaal wat jy die meeste gebruik is baie keer die een wat vir jou natuurlik kom. Dit raak dan nogal moeilik as jou lewensmaat sin heel iets anders is en jy as te ware ‘n nuwe liefdestaal moet aanleer om aan sy/haar behoeftes te voorsien.
Reply	Natasja Says:	Maart 26, 2007 at 16:23 Die Love Languages was deel van my en my man se voorhuwelikse kursus. Dit is amazing en werk! Natuurlik vat dit ‘n rukkie om die ander persoon se taal aan te leer (as dit nie jou taal is nie), maar wat jy terugkry daaruit, maak dit beslis die moeite werd. Daar is seker niks erger in hierdie lewe, as om “unloved” te voel nie. As jy jou taal vasstel, en jou lewensmaat syne, en julle begin praat, is dit ‘n wenner huwelik.
Reply	saligerus Says:	Maart 26, 2007 at 17:04 Dade van diensbaarheid rock. Nie net in beginsel nie, maar ook sommmer as ‘n se^ding. Ek gaan definitief daai frase gebruik. “Dade van diensbaarheid” – dit rol so van die tong af. Dit kom beslis in my volgende video.
Reply	Minelli Says:	Maart 26, 2007 at 21:19 Ek het baie gesukkel okm “Acts of Service” te vertaal. Bly jy hou daarvan.
Reply	lammervanger Says:	Maart 27, 2007 at 0:22 G’n wonder hulle laaik my nie, ek is vlot in al vyf.
Reply	idiwidi Says:	Maart 27, 2007 at 3:03 Hmm Lam. So jy praat in tale. Probeer om nie almal gelyk te praat nie en sien wat gebeur.
Reply	lammervanger Says:	Maart 27, 2007 at 6:31 My vorige sin was dubbelsinnig… Wat ek wou sê was: “G’n wonder hulle laaik my so baie nie, ek is vlot in al vyf.”
Reply	Salige Rus Says:	Maart 27, 2007 at 10:43 So watse taal praat jy en die Zuit?
Reply	Pienk Zuit Says:	Maart 27, 2007 at 11:52 Streng korrekte Afrikaans.
Reply	Minelli Says:	Maart 27, 2007 at 12:06 Soos van ‘n vuurtoring in plaas van lighuis en bruismelk in plaas van melkskommel
Reply	boerinballingskap Says:	Maart 27, 2007 at 15:00 Ai, wens ek kan my eie skeptisisme oor sulke selfhelp “word-‘n-beter-mens” boeke die hok slaan. Elkeen is uniek en moet sy eie weg baan deur die vreemde land wat “die liefde” genoem word. My resep: Streef na selflose liefde. Jy sal dit nooit regkry nie, maar dit sal jou die regte rigting aandui.
Reply	Pienk Zuit Says:	Maart 27, 2007 at 15:22 Boer, ek stem saam dat selflose liefde die geheim is. Maar die boek probeer dit net bietjie meer prakties maak, want dis nie vir altyd so duidelik wat jou maat as selflose liefde sal ervaar nie.
Reply	rendier Says:	Maart 28, 2007 at 7:46 Die boek was deel van die leesstof in ons Marriage Prep Course by HTB. Sal dit ook vir enigeen aanbeveel. Gee mens net daai bietjie insig wat ‘n wêreldoorlog kan voorkom🙂
Reply	lammervanger Says:	Maart 28, 2007 at 8:12 Rendier was jy in Huis ten Bosch?
Reply	Carien Says:	Maart 28, 2007 at 9:06 Bwahahaha! ek het ook gewonder oor daai HTB afkorting.
Reply	Pienk Zuit Says:	Maart 28, 2007 at 9:18 Bwahahaha. Ek dink hy bedoel Holy Trinity Brompton. ‘n Anglikaanse kerk wat baie SAners in Londen na toe gaan.
Reply	rendier Says:	Maart 28, 2007 at 14:45 Sjoe, amper uitgevang🙂 Ek’t vergeet daar is actually ‘n koshuis agter daai bos!
Dankie Zuit, dat was inderdaad Holy Trinity Brompton. Die snaakse was dat 60% van die couples by die kursus Saffers was.
Maart 26, 2007 at 11:49